CELEX: 32011R0312
Language: mt
Date: 2011-03-30 00:00:00
Title: Regolament tal-Kummissjoni (UE) Nru 312/2011 tat- 30 ta’ Marzu 2011 dwar il-klassifikazzjoni ta’ ċerti prodotti fin-Nomenklatura Magħquda

1.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 86/53
            
         REGOLAMENT TAL-KUMMISSJONI (UE) Nru 312/2011
   tat-30 ta’ Marzu 2011
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment l-Artikolu 9(1)(a),
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna(3) ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri stipulati f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-30 ta’ Marzu 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prodott (l-hekk imsejjaħ “trażmettitur ultrasoniku”) magħmul minn element pjeżoelettriku fil-forma ta’ diska taċ-ċeramika li magħha tkun imwaħħla membrana tal-metall b’kon b’orjentament radjali. Kollox huwa ffissat ma’ pjanċa tal-bażi u armata f’qafas tal-plastik b’connecting pins.
                              Minħabba kurrent alternanti l-element pjeżoelettriku jibda jitbandal, u b’hekk jinħolq mewġ ultrasoniku (li ma jinstemax mill-bnedmin) li jiġi trażmess minn ġol-arja. B’hekk il-prodott jikkonverti s-sinjali tal-elettriku f’mewġ ultrasoniku.
                              Il-prodott jintuża għal bosta skopijiet, inklużi l-kejl tad-distanza għall-appart li jgħin fl-ipparkjar, il-monitoraġġ tal-ispazju għall-alarm tal-karozzi, u l-kejl tal-livell tal-likwidu f’ċerti prodotti.
                           
                        
               
                  8548 90 90 
               
               
                  Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Maqgħuda u mill-kitba fil-kodiċi NM 8548 , 8548 90  u 8548 90 90 .
                  Hekk kif il-prodott ma jistax jiġi kkunsidrat li huwa parti minn strument jew apparat speċifiku tat-Taqsima XVI, il-klassifikazzjoni permezz tan-Nota 2 tat-Taqsima XVI hija eskluża.
                  Hekk kif il-prodott ma jistax jiġi kkunsidrat li huwa parti minn makkinarju speċifiku tal-Kapitolu 90, il-klassifikazzjoni permezz tan-Nota 2 tal-Kapitolu 90 hija eskluża wkoll.
                  Il-prodott huwa parti elettronika ta’ makkinarju jew apparat, mhux speċifikat jew inkluż band’ oħra fil-Kapitolu 85.
                  Għaldaqstant il-prodott għandu jiġi kklassifikat taħt il-Kodiċi NM 8548 90 90 .
               
            
                  
                              2.
                           
                           
                              Prodott (hekk imsejjaħ “trażmettitur ultrasoniku”) magħmul minn element pjeżoelettriku fil-forma ta’ diska taċ-ċeramika li magħha tkun imwaħħla membrana tal-metall b’kon b’orjentament radjali. Kollox huwa ffissat ma’ pjanċa tal-bażi u armata f’qafas tal-plastik b’connecting pins.
                              Minħabba l-mewġ ultrasoniku (li ma jinstemax mill-bnedmin) l-element pjeżoelettriku jibda jitbandal u jikkonverti s-sinjali tal-elettriku f’mewġ ultrasoniku.
                              Il-prodott jintuża għal bosta skopijiet, inklużi l-kejl tad-distanza għall-appart li jgħin fl-ipparkjar, il-monitoraġġ tal-ispazju għall-alarm tal-karozzi, u l-kejl tal-livell tal-likwidu f’ċerti prodotti.
                           
                        
               
                  8548 90 90 
               
               
                  Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Maqgħuda u mill-kitba fil-kodiċi NM 8548 , 8548 90  u 8548 90 90 .
                  Hekk kif il-prodott ma jistax jiġi kkunsidrat li huwa parti minn strument jew apparat speċifiku tat-Taqsima XVI, il-klassifikazzjoni permezz tan-Nota 2 tat-Taqsima XVI hija eskluża.
                  Hekk kif il-prodott ma jistax jiġi kkunsidrat li huwa parti minn makkinarju speċifiku tal-Kapitolu 90, il-klassifikazzjoni permezz tan-Nota 2 tal-Kapitolu 90 hija eskluża wkoll.
                  Il-prodott huwa parti elettronika ta’ makkinarju jew apparat, mhux speċifikat jew inkluż band’ oħra fil-Kapitolu 85.
                  Għaldaqstant il-prodott għandu jiġi kklassifikat taħt il-Kodiċi NM 8548 90 90 .